b'\n_START_ARTICLE_\nMitokondrion\n_START_PARAGRAPH_\nMitokondrion merupakan suatu bahagian yang terdapat di dalam sesebuah sel. Mitokondrion adalah suatu organel berbentuk rod dan sfera di dalam sitoplasma. Mitokondrion mempunyai dua membran iaitu:_NEWLINE__NEWLINE_1- Membran dalam_NEWLINE__NEWLINE_2- Membran luar\n_START_SECTION_\nMembran Dalam\n_START_PARAGRAPH_\nMembran dalam merupakan membran khusus yang tidak telap kepada kebanyakan ion kecil termasuklah H\xe2\x81\xba, Na\xe2\x81\xba, K\xe2\x81\xba. Ia juga tidak telap kepada glukosa, piruvat, suksinat, \xce\xb1-ketoglutarat, sukrosa, malat, sitrat, glutamat, aspartat, NAD\xe2\x81\xba, NADP\xe2\x81\xba, NADH, NaDPH, CTP, GTP, CDP, ATP, ADP dan GDP._NEWLINE_Membran dalam mitokondrion wujud dalam bentuk berkrista, iaitu lingkaran yang menambahkan luar permukaan membran itu._NEWLINE_Enzim kompleks ATP sintase (atau ATPase) terdapat di permukaan membran dalam sebagai zarah berbentuk sfera yang mengarah ke dalam metriks mitokondrion.\n_START_SECTION_\nMembran luar\n_START_PARAGRAPH_\nMembran luar ini telap kepada kebanyakan ion dan molekul kecil._NEWLINE_Mitokondrion mempunyai membran unit luar yang licin dan membran dalam yang berlipat-lipat.\n_START_SECTION_\nFungsi\n_START_PARAGRAPH_\nMitokondrion berfungsi sebagai rumah sel, iaitu pusat penghasilan tenaga di dalam sel. Adenosil trifosfat (ATP) akan dihasilan dalam mitokondrion semasa tindak balas respirasi aerob.'